ጠቅላይ ሚኒስትር ዶክተር አብይና የሱዳኑ ፕሬዚዳንት ኦማር ሀሰን አልበሽር በካርቱም ተወያዩ
የኢፌዴሪ ጠቅላይ ሚኒስትር ዶክተር አብይ አህመድ እና የሱዳን ፕሬዚዳንት ኦማር ሀሰን አልበሽር በሱዳን ካርቱም ተገናኝተው ተወያዩ።ሁለቱ መሪዎች በነበራቸው ቆይታም በሁለትዮሽና አካባቢያዊ ጉዳዮች ዙሪያ መክረዋል።መሪዎቹ በውይይታቸው ወቅት በመከሩባቸው ተጨማሪ ጉዳዮች ዙሪያ በዛሬው ዕለት ጋዜጣዊ መግለጫ ይሠጣሉ ተብሎ ይጠበቃል።የኢፌዴሪ ጠቅላይ ሚኒስትር ዶክተር አብይ አህመድ ይፋዊ የሥራ ጉብኝት ለማድረግ ትናንት ማምሻውን ነበር ሱዳን ካርቱም የገቡት። ፕሬዚደንት አልበሽር እና ሚኒስትሮች እንዲሁም ከፍተኛ ባለስልጣናት ለጠቅላይ ሚኒስትር ዶክተር አብይ በካርቱም አውሮፕላን ማረፊያ በመገኘት አቀባባል አድረገውላቸዋል፡፡የጠቅላይ ሚኒስትር ዶክተር አብይ ጉብኝት ለሁለት ቀናት የሚቆይ መሆኑም ታውቋል።በቆይታቸውም ከኢትዮ-ሱዳን የንግድ ማህበረሰብ ጋር ተገናኝተው የሚወያዩ ሲሆን፥ የመስክ ጉበኝት እንደሚያደርጉም ይጠበቃል።ጠቅላይ ሚኒስትር ዶክተር አብይ አህመድ እና የሱዳኑ ፕሬዚዳንት ኦማር ሃሰን አልበሽር ባህር ዳር በተካሄደው ጣና ፎረም ጎን ለጎን ተገናኝተው መወያየታቸው ይታወሳል።ጠቅላይ ሚኒስትር ዶክተር አብይ በሱዳን ካርቱም የሚያደርጉት ጉብኝት ከሀገር ውጭ ያደረጉት ሁለተኛ ጉብኝታቸው ነው።(ኤፍቢሲ)